En 40-årig mand er blevet forbrændt på jernstøberiet Dansk Skalform i Aars.

En mand blev her onsdag formiddag klokken 08.30 forbrændt på sit arbejde hos Dansk Skalform i Aars. - Manden bliver ramt af en ildperle, og derefter går der ild i hans sikkerheds forklæde. Han er blevet lettere forbrændt på maven, siger vagtchef ved Nordjyllands Politi, Mogens Hougesen. Den 40-årig mand er blevet bragt til Aalborg Universitetshospital. Arbejdstilsynet er ved at undersøge omstændighederne omkring ulykken på stedet.